《送乡贡进士钱宗善馀庆吴时纬仲文吴克潜纲赴京会试 其三》
明代·陶宗仪

东风揽辔过长干，杨柳青丝拂绣鞍。场屋竞誇攀桂手，文章深契主司官。

泥金写帖缄书寄，烧尾开筵共客欢。玉陛胪传当第一，班催鹓鹭立朝端。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。